

**ประกาศเทศบาลตำบลอ่าวพะยูน**

**เรื่อง ให้เจ้าของที่ดินยื่นแบบแสดงรายการที่ดินเพื่อเสียภาษีบำรุงท้องที่**

**ประจำปี พ.ศ.2561 ถึงปี พ.ศ.2564 ต่อเจ้าพนักงานประเมิน**

**................................................**

โดยที่พระราชบัญญัติภาษีบำรุงท้องที่ พ.ศ.2508 มาตรา 24 และมาตรา 29 กำหนดให้เจ้าของที่ดินผู้มีหน้าที่ต้องเสียภาษีบำรุงท้องที่ ยื่นแบบแสดงรายการที่ดินเป็นรายแปลงต่อเจ้าพนักงานประเมิน

ฉะนั้น จึงประกาศให้เจ้าของที่ดิน ซึ่งตั้งอยู่ในเขตพื้นที่เทศบาลตำบลอ่าวพะยูน ตำบลปากพะยูน อำเภอปากพะยูน จังหวัดพัทลุง ยื่นแบบ ภ.บ.ท.5 แบบแสดงรายการที่ดินเพื่อเสียภาษีบำรุงท้องที่ ประจำปี 2561 ถึงปี พ.ศ. 2564 ต่อเจ้าพนักงานประเมิน ณ สำนักงานเทศบาลตำบลอ่าวพะยูน ตั้งบัดนี้เป็นต้นไป แบบพิมพ์ ภ.บ.ท.5 ขอรับได้ที่สำนักงานเทศบาลตำบลอ่าวพะยูน

ถ้าไม่ยื่นแบบแสดงรายการที่ดินภายในกำหนด หรือยื่นแบบแสดงรายที่ดินโดยไม่ถูกต้อง ทำให้จำนวนที่จะต้องเสียภาษีบำรุงท้องที่ลดน้อยลง จะต้องเสียเงินเพิ่มตามมาตรา 45 (1) และ (2) แห่งพระราชบัญญัติภาษีบำรุงท้องที่ พ.ศ.2508

ประกาศ ณ วันที่ 2 เดือน ตุลาคม พ.ศ. 2560

(ลงชื่อ) ***อทิติ***

(นางอทิติ เมฆสุวรรณ)

นายกเทศมนตรีตำบลอ่าวพะยูน

**----------------------------------------------------------------------------------------------------------------------------**

**มาตรา 45 ให้เจ้าของที่ดินเสียเงินเพิ่มนอกจากเงินที่ต้องเสียภาษีบำรุงท้องที่ ในกรณีและอัตราดังต่อไปนี้**

**(1) ไม่ยื่นแบบแสดงรายการที่ดินภายในเวลาที่กำหนด ให้เสียเงินเพิ่มร้อยละสิบของจำนวนเงินที่ต้องเสียภาษีบำรุงท้องที่ เว้นแต่กรณีที่เจ้าของที่ดินได้ยื่นแบบแสดงรายการที่ดินก่อนเจ้าพนักงานประเมินจะได้แจ้งให้ทราบถึงการละเว้นนั้น ให้เสียเงินเพิ่มร้อยละห้าของจำนวนเงินที่ต้องเสียภาษีบำรุงท้องที่**

**(2) ยื่นแบบแสดงรายการที่ดิน โดยไม่ถูกต้องทำให้จำนวนเงินที่จะต้องเสียภาษีบำรุงท้องที่ลดน้อยลงให้เสียเงินเพิ่มร้อยละสิบของภาษีบำรุงท้องที่ที่ประเมินเพิ่มเติม เว้นแต่กรณีที่เจ้าของที่ดินได้มา ขอแก้ไขแบบแสดงรายการที่ดินให้ถูกต้องก่อนที่เจ้าพนักงานประเมินแจ้งการประเมิน**